Diari Oficial de la Generalitat Valenciana


Sumari del DOGV 1817, del 02-07-1992 (1992/825339)

ORDRE de 6 d'abril de 1992, de la Conselleria de Cultura, Educació i Ciència, per la qual concedeix la classificació definitiva com a centre homologat de Batxillerat al centre docent privat Ausias March, de Picassent (València).
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/06/(2)/dof/vci/html**

### Dades del document

Número de DOGV
:   1817

Data del DOGV
:   02-07-1992

Secció del DOGV
:   DISPOSICIONS GENERALS

Número del document
:   1992/825339


Data del document
:   06-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 d'abril de 1992, de la Conselleria de Cultura, Educació i Ciència, per la qual concedeix la classificació definitiva com a centre homologat de Batxillerat al centre docent privat Ausias March, de Picassent (Valencia).  
Vist l?expedient incoat a petició del representant de la titularitat del centre docent privat Ausias March, situat al Tancat de l'Alter s/n, de Picassent (València), amb número de codi 41636791, pel qual se sol·licita la classificació definitiva com a centre homologat de Batxillerat.  
Vist que l?expedient ha estat tramitat pel Servei Territorial de Cultura i Educació de València, el qual a la vista de l?informe favorable de la Unitat d'Inspecció Educativa, eleva proposta igualment favorable.  
Vist que per l?Ordre de la Conselleria de Cultura, Educació i Ciència, de 5 de setembre de 1989 (DOGV de 16 d'octubre de 1989), l?esmentat centre obtingué autorització definitiva amb la classificació provisional, per a tres cursos acadèmics, com a centre homologat de Batxillerat de 4 unitats i capacitat per a 160 llocs escolars.  
Vistes la Llei Orgànica reguladora del Dret a l?Educació; el Decret 1855/1974, de 7 de juny, sobre autoritzacions de centres no estatals d'ensenyament; la Llei Orgànica 1/1990, de 3 d'octubre, d'Ordenació General del Sistema Educatiu, i l?Ordre Ministerial de 8 de maig de 1978, reguladora de la classificació de centres no estatals de Batxillerat, que, encara que ha estat derogada per la disposició final primera 1 del Reial Decret 1004/91, de 14 de juny, pel qual queden establerts els requisits mínims dels centres que imparteixen ensenyaments de règim general no universitari, és aplicable en aquest supòsit, ja que ni en la LOGSE ni el Reial Decret 1004/91, de 14 de juny, s?especifica la situació administrativa en la qual queden els centres que, havent obtingut l'autorització definitiva amb la classificació provisional com a homologat de Batxillerat, sol·liciten la classificació definitiva.  
Atès que dels informes inclosos en l'expedient es dedueix que l'esmentat centre compleix els requisits necessaris per tal d'obtenir la classificació sol·licitada.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Concedir la classificació definitiva com a centre homologat de Batxillerat al centre docent privat Ausias March, de Picassent (València), amb número de codi 93462229, de 4 unitats amb capacitat per a 160 llocs escolars.  
Segon  
La classificació esmentada anul·la qualsevol altra classificació anterior.  
Tercer  
Per a impartir el Curs d'Orientació Universitària, amb la corresponent autorització administrativa prèvia, no hauran d'utilitzar-se unitats que no hagen estat prèviament classificades per a Batxillerat, i s'ha de tenir en compte que la suma de llocs escolars de BUP i COU no podrà excedir la capacitat autoritzada en l'ordre de classificació del centre.  
DISPOSICIONS ADDICIONALS  
Primera  
El centre haurà de procedir a la substitució dels ensenyaments a que es refereix aquesta ordre pels aprovats en la disposició addicional punt 2 c) de la Llei Orgànica 1/1990, de 3 d'octubre, d'Ordenació General del Sistema Educatiu, en la forma i els terminis assenyalats en el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
Segona  
Aquesta autorització s'inscriurà en el Registre de Centres Docents de la Comunitat Valenciana.  
València, 6 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI